<classify> Pluijm alisema walichokifanya wachezaji wake kwenye mchezo, kilimshangaza kwa sababu tangu aanze kazi ya ukocha, hajawahi kupata ushindi mkubwa kama huo wa mabao 8-0.Ukweli kutoka moyoni tulistahili ushindi kutokana na kiwango bora kilichooneshwa na wachezaji wangu. Kabla ya mchezo nilijua tutaifunga Coastal Union, lakini siyo kwa idadi kubwa ya mabao kama ilivyotokea. Hii ni mara ya kwanza kunitokea tangu nianze kazi ya ukocha, alisema Pluijm, raia wa Uholanzi.Alisema katika mchezo huo, walikuwa vizuri kiufundi na hata mipango yao ya kupanga mashambulizi ilifanikiwa kwa kiasi kikubwa kwa sababu Coastal Union walishindwa kugundua mbinu wanazotumia hasa winga wao, Simon Msuva.Tulikuwa bora kimbinu na hata uwezo wa mchezaji mmoja mmoja ndiyo maana wapinzani wetu Coastal Union walishindwa kutudhibiti na kuutawala mchezo huo na matokeo tuliyopata yalistahili kulingana na kiwango tulichokionesha, aliongeza kocha huyo anayesaidiwa na Charles Boniface Mkwasa.Kwa upande wake, Kocha wa Coastal Union, Jamhuri Kihwelo Julio alisema matokeo hayo ya kufungwa aliyatarajia japo siyo idadi kubwa ya mabao kama ilivyotokea kwenye mpambano huo.Julio alisema hawakuwa wamejiandaa kwa ajili ya kucheza na Yanga juzi badala yake walikuwa na ratiba ya kucheza na Mgambo JKT, Aprili 18, mwaka huu.Alisema wachezaji wake wote walikuwa kwenye mapumziko ya Pasaka na yeye alipokea taarifa za mechi dhidi ya Yanga siku ya Jumapili ya Pasaka hivyo alianza kupiga simu kwa wachezaji kuwakusanya kwa ajili ya mechi ya juzi.Hatukuwa na taarifa ya kucheza na Yanga, tulitakiwa kucheza na Mgambo, mimi nimepewa taarifa za mechi hiyo nikiwa kwenye bonanza la Pasaka. Wachezaji wangu wote niliwapa mapumziko mafupi kwa ajili ya sikukuu ya Pasaka, nikaanza kuwapigia simu kuwaita tujiandae kwa mechi yetu dhidi ya Yanga, sasa kwa staili hii unategemea tutashinda, aliongeza kocha huyo wa zamani wa Simba.Nilitarajia tutapoteza mchezo dhidi ya Yanga, lakini si kwa idadi kubwa ya mabao kama tuliyofungwa. Tangu nimeanza kufundisha soka sijawahi kupoteza mechi kwa magoli mengi kama hii, lakini hili ndio soka, tumeyapokea matokeo kwa uchungu mkubwa, lakini nawapongeza Yanga kwa ushindi wao.Ushindi wa Yanga wa mabao 8-0 ndio ushindi mkubwa kutokea mpaka sasa kwenye ligi msimu huu wa 2014- 15, baada ya ule walioupata Simba wa mabai 5-0 dhidi ya Tanzania Prisons ya Mbeya.Kwa ushindi huo, Yanga imezidi kujikita kileleni ikiwa na pointi 43 baada ya mechi 19, pointi sita mbele ya mabingwa watetezi, Azam FC katika nafasi ya tatu na pointi nane mbele ya Simba wanaoshika nafasi ya tatu.  <topic>: michezo 